CELEX: 32011D0507
Language: mt
Date: 2011-08-16 00:00:00
Title: 2011/507/UE: Deċiżjoni ta’ Implimentazzjoni tal-Kummissjoni tas- 16 ta’ Awwissu 2011 li temenda d-Deċiżjoni 2005/382/KE li tawtorizza metodi għall-klassifikazzjoni tal-karkassi tal-majjali fl-Ungerija (notifikata bid-dokument numru C(2011) 5746)

17.8.2011   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 209/49
               
            DEĊIŻJONI TA’ IMPLIMENTAZZJONI TAL-KUMMISSJONI
      tas-16 ta’ Awwissu 2011
      li temenda d-Deċiżjoni 2005/382/KE li tawtorizza metodi għall-klassifikazzjoni tal-karkassi tal-majjali fl-Ungerija
      (notifikata bid-dokument numru C(2011) 5746)
      (It-test bl-Ungeriż biss huwa awtentiku)
      (2011/507/UE)
      IL-KUMMISSJONI EWROPEA,
      Wara li kkunsidrat it-Trattat dwar il-Funzjonament tal-Unjoni Ewropea,
      Wara li kkunsidrat ir-Regolament tal-Kunsill (KE) Nru 1234/2007 tat-22 ta’ Ottubru 2007 li jistabbilixxi organizzazzjoni komuni ta’ swieq agrikoli u dwar dispożizzjonijiet speċifiċi għal ċerti prodotti agrikoli (Ir-Regolament Waħdieni dwar l-OKS) (1), u partikolarment l-Artikolu 43(m), flimkien mal-Artikolu 4 tiegħu,
      Billi:
      
                  (1)
               
               
                  Permezz tad-Deċiżjoni tal-Kummissjoni 2005/382/KE (2), ġie awtorizzat l-użu ta’ erba’ metodi għall-klassifikazzjoni tal-karkassi tal-majjali fl-Ungerija.
               
            
                  (2)
               
               
                  L-Ungerija ddikjarat li mill-adozzjoni tad-Deċiżjoni 2005/382/KE l-formola u l-metodi ta’ klassifikazzjoni evolvew b’mod konsiderevoli. Għalhekk hemm bżonn li tiġi aġġornata l-formola ta’ wieħed mill-metodi, sabiex jissotitwixxi t-tliet metodi l-oħra, li jiżdied metodu ġdid, u li jiġu ssimplifikati l-metodi ta’ klassifikazzjoni permezz tal-użu ta’ punt ta’ kejl wieħed biss minflok iż-żewġ punti ta’ kejl attwali.
               
            
                  (3)
               
               
                  L-Ungerija talbet lill-Kummissjoni tawtorizza s-sostituzzjoni tal-formula użata fil-metodi ta’ klassifikazzjoni tal-karkassi tal-majjali “FAT-O-MEATER FOM S70 U FAT-O-MEATER FOM S71”, kif ukoll biex tawtorizza erba’ metodi ġodda għall-klassifikazzjoni tal-karkassi tal-majjali fit-territorju tagħha u ppreżentat deskrizzjoni dettaljata tal-prova tad-dissezzjoni, li tindika l-prinċipji li fuqhom huma bbażati dawk il-metodi, ir-riżultati tal-prova tad-dissezzjoni tagħha u l-ekwazzjonijiet użati għall-valutazzjoni tal-perċentwal tal-laħam dgħif fil-protokoll ipprovdut fl-Artikolu 23(4) tar-Regolament tal-Kummissjoni (KE) Nru 1249/2008 tal-10 ta’ Diċembru 2008 li jistabbilixxi regoli dettaljati dwar l-implimentazzjoni tal-iskali tal-Komunità għall-klassifikazzjoni ta’ karkassi taċ-ċanga, tal-majjal, u tal-laħam tan-nagħaġ u r-rappurtar tal-prezzjijiet tagħhom (3).
               
            
                  (4)
               
               
                  Eżami ta’ dik it-talba żvela li l-kundizzjonijiet għall-awtorizzazzjoni ta’ dawk il-metodi ta’ klassifikazzjoni huma ssodisfati. Għalhekk dawk il-metodi ta’ klassifikazzjoni għandhom jiġu awtorizzati fl-Ungerija.
               
            
                  (5)
               
               
                  Għaldaqstant, id-Deċiżjoni 2005/382/KE għandha tiġi emendata kif xieraq.
               
            
                  (6)
               
               
                  Il-modifiki tal-apparat jew tal-metodi ta’ klassifikazzjoni m’għandhomx ikunu permessi, sakemm dawn ma jkunux awtorizzati b’mod espliċitu permezz ta’ Deċiżjoni tal-Kummissjoni.
               
            
                  (7)
               
               
                  Il-miżuri pprovduti f’din id-Deċiżjoni huma skont l-opinjoni tal-Kumitat ta’ Ġestjoni għall-Organizzazzjoni Komuni tas-Swieq Agrikoli,
               
            ADOTTAT DIN ID-DEĊIŻJONI:
      Artikolu 1
      Id-Deċiżjoni 2005/382/KE għandha tiġi emendata kif ġej:
      
                  1.
               
               
                  L-Artikolu 1 jinbidel b’dan li ġej:
                  “Artikolu 1
                  L-użu tal-metodi li ġejjin huwa awtorizzat għall-klassifikazzjoni tal-karkassi tal-majjali skont il-punt 1 tat-Taqsima B.IV tal-Anness V għar-Regolament tal-Kunsill (KE) Nru 1234/2007 (*) fl-Ungerija:
                  
                              (a)
                           
                           
                              l-apparati “Fat-O-Meater FOM S70” u “Fat-O-Meater FOM S71” u l-metodi ta’ valutazzjoni marbuta magħhom, li d-dettalji tagħhom jinsabu fil-Parti I tal-Anness;
                           
                        
                              (b)
                           
                           
                              l-apparat “Ultra FOM 300” u l-metodi ta’ valutazzjoni marbuta miegħu, li d-dettalji tiegħu jinsabu fil-Parti II tal-Anness;
                           
                        
                              (c)
                           
                           
                              l-apparat “OptiScan-TP” u l-metodi ta’ valutazzjoni marbuta miegħu, li d-dettalji tiegħu jinsabu fil-Parti III tal-Anness;
                           
                        
                              (d)
                           
                           
                              l-apparat “IM-03” u l-metodi ta’ valutazzjoni marbuta miegħu, li d-dettalji tiegħu jinsabu fil-Parti IV tal-Anness;
                           
                        
                              (e)
                           
                           
                              l-apparat “OptiGrade-MCP” u l-metodi ta’ valutazzjoni marbuta miegħu, li d-dettalji tiegħu jinsabu fil-Parti V tal-Anness.
                           
                        Fir-rigward tal-apparat imsejjaħ “Ultra FOM 300”, imsemmi fil-punt (b) tal-ewwel subparagrafu, wara li titlesta l-proċedura tal-kejl, irid ikun jista’ jiġi vverifikat fuq il-karkassa li l-apparat kejjel il-valuri tal-kejl BF u LD fil-post pprovdut fil-punt 3 tal-Parti II tal-Anness. L-immarkar korrispondenti tal-post tal-kejl irid isir fl-istess waqt li ssir il-proċedura tal-kejl.
                  
                     (*)  ĠU L 299, 16.11.2007, p. 1.”"
						
               
            
                  2.
               
               
                  L-Anness jinbidel bit-test fl-Anness għal din id-Deċiżjoni.
               
            Artikolu 2
      Din id-Deċiżjoni għandha tapplika mit-2 ta’ Lulju 2012.
      Artikolu 3
      Din id-Deċiżjoni hija indirizzata lir-Repubblika tal-Ungerija.
      
         Magħmul fi Brussell, is-16 ta’ Awwissu 2011.
         
            
               Għall-Kummissjoni
            
            Dacian CIOLOŞ
            
               Membru tal-Kummissjoni
            
         
      
      
         (1)  ĠU L 299, 16.11.2007, p. 1.
      
         (2)  ĠU L 126, 19.5.2005, p. 55.
      
         (3)  ĠU L 337, 16.12.2008, p. 3.
      
         ANNESS
         
            
               “ANNESS
               
                  METODI GĦALL-KLASSIFIKAZZJONI TAL-KARKASSI TAL-MAJJALI FL-UNGERIJA
               
               
                  Parti I
               
               FAT-O-MEATER FOM S70 U FAT-O-MEATER FOM S71
               
                        
                           1.
                        
                        
                           Ir-regoli stipulati f’din il-Parti għandhom japplikaw meta l-klassifikazzjoni tal-karkassi tal-majjali ssir permezz tal-apparati magħrufa bħala ‘Fat-O-Meater FOM S70’ u ‘Fat-O-Meater S71’.
                        
                     
                        
                           2.
                        
                        
                           L-apparat għandu jkun mgħammar bi prob (probe) li għandha dijametru ta’ 6 millimetri (mm) li fiha sonda optikali tat-tip Fremstillet AF Radiometer Copenhagen/Slagteriernes Forskningsinstitut Optisk Sonde MQ u li għandha distanza operattiva ta’ bejn 5 u 105 mm. Ir-riżultati tal-kejl jiġu konvertiti f’kontenut ta’ laħam dgħif stmat permezz ta’ tip tal-kompjuter S70 u S71 rispettivament.
                        
                     
                        
                           3.
                        
                        
                           Il-kontenut tal-laħam dgħif tal-karkassa għandu jiġi kkalkulat skont il-formola li ġejja:
                           Ŷ = 63,78987 – 0,77968 × BF + 0,10715 × LD
                           fejn:
                           
                                       Ŷ
                                    
                                    
                                       =
                                    
                                    
                                       il-perċentwal tal-laħam dgħif stmat fil-karkassa,
                                    
                                 
                                       BF
                                    
                                    
                                       =
                                    
                                    
                                       il-ħxuna tax-xaħam tad-dahar (bil-ġilda ta’ barra) f’millimetri, imkejla 6 ċentimetri ’l bogħod mil-linja tan-nofs tal-karkassa maqsuma, bejn it-tieni u t-tielet kustilja tal-aħħar,
                                    
                                 
                                       LD
                                    
                                    
                                       =
                                    
                                    
                                       il-ħxuna tal-muskolu dorsali f’millimetri, imkejla fl-istess ħin u fl-istess post bħal BF.
                                    
                                 Din il-formola għandha tkun valida għall-karkassi li jiżnu bejn 50 u 120 kilogramm.
                        
                     
                  Parti II
               
               ULTRA FOM 300
               
                        
                           1.
                        
                        
                           Ir-regoli stipulati f’din il-Parti għandhom japplikaw meta l-klassifikazzjoni tal-karkassi tal-majjali ssir permezz tal-apparat magħruf bħala ‘Ultra FOM 300’.
                        
                     
                        
                           2.
                        
                        
                           L-apparat għandu jkun mgħammar bi prob ultrasonika b’serje (array) ta’ transdjuser li jitfa mewġ ultrasoniku ta’ 3,5 MHz. Is-sinjal ultrasoniku huwa diġitizzat, maħżun u pproċessat permezz ta’ mikroproċessur. Ir-riżultati tal-kejl għandhom ikunu kkonvertiti f’kontenut ta’ laħam dgħif stmat permezz tal-apparat Ultra FOM 300 nnifsu.
                        
                     
                        
                           3.
                        
                        
                           Il-kontenut tal-laħam dgħif tal-karkassi għandu jiġi kkalkulat skont il-formola li ġejja:
                           Ŷ = 69,38252 – 0,79120 × BF + 0,00994 × LD
                           fejn:
                           
                                       Ŷ
                                    
                                    
                                       =
                                    
                                    
                                       il-perċentwal tal-laħam dgħif stmat fil-karkassa,
                                    
                                 
                                       BF
                                    
                                    
                                       =
                                    
                                    
                                       il-ħxuna tax-xaħam tad-dahar (bil-ġilda ta’ barra) f’millimetri, imkejla 7 ċentimetri ’l bogħod mil-linja tan-nofs tal-karkassa maqsuma, bejn it-tieni u t-tielet kustilja tal-aħħar,
                                    
                                 
                                       LD
                                    
                                    
                                       =
                                    
                                    
                                       il-ħxuna tal-muskolu dorsali f’millimetri, imkejla fl-istess ħin u fl-istess post bħal BF.
                                    
                                 Din il-formola għandha tkun valida għall-karkassi li jiżnu bejn 50 u 120 kilogramm.
                        
                     
                  Parti III
               
               OPTISCAN TP
               
                        
                           1.
                        
                        
                           Ir-regoli stipulati f’din il-Parti għandhom japplikaw meta l-klassifikazzjoni tal-karkassi tal-majjali ssir permezz tal-apparat magħruf bħala ‘OptiScan TP’.
                        
                     
                        
                           2.
                        
                        
                           L-apparat Optiscan-TP għandhu jkun mgħammar b’apparat tal-immaġni (imager) diġitali li jieħu ritratt illuminat taż-żewġ punti tal-kejl fuq il-karkassa. L-immaġnijiet huma l-bażi għall-kalkolu tal-ħxuna tax-xaħam u tal-muskolu skont il-metodu taż-żewġ punti ‘Zwei-Punkte Messverfahren (ZP)’.
                           Ir-riżultati tal-kejl għandhom ikunu kkonvertiti f’kontenut ta’ laħam dgħif stmat permezz tal-apparat Optiscan-TP nnifsu. Ir-ritratti jinħażnu u mbagħad aktar tard jistgħu jiġu kontrollati. L-interfaċċa Bluetooth® integrata tippermetti t-trasferiment faċli tad-dejta.
                        
                     
                        
                           3.
                        
                        
                           Il-kontenut tal-laħam dgħif tal-karkassi għandu jiġi kkalkulat skont il-formola li ġejja:
                           Ŷ = 58,31147 – 0,62677 × BF + 0,14664 × LD
                           fejn:
                           
                                       Ŷ
                                    
                                    
                                       =
                                    
                                    
                                       il-perċentwal tal-laħam dgħif stmat fil-karkassa,
                                    
                                 
                                       BF
                                    
                                    
                                       =
                                    
                                    
                                       il-ħxuna minima tax-xaħam (bil-ġilda ta’ barra) f’millimetri fuq il-M.gluteus medius,
                                    
                                 
                                       LD
                                    
                                    
                                       =
                                    
                                    
                                       il-ħxuna minima tal-muskolu f’millimetri bejn l-estremità anterjuri tal-M. gluteus medius u l-parti dorsali tal-kanal tal-medulla.
                                    
                                 Din il-formola għandha tkun valida għall-karkassi li jiżnu bejn 50 u 120 kilogramm.
                        
                     
                  Parti IV
               
               IM-03
               
                        
                           1.
                        
                        
                           Ir-regoli stipulati f’din il-Parti għandhom japplikaw meta l-klassifikazzjoni tal-karkassi tal-majjali ssir permezz tal-apparat magħruf bħala ‘IM-03’.
                        
                     
                        
                           2.
                        
                        
                           L-apparat għandu jkun mgħammar bi prob ottiku forma ta’ labra (single line scanner SLS01) b’dijametru ta’ 7 millimetri mas-sikkina. Il-prob fih il-linja ta’ sensuri li jagħmlu kuntatt mal-imaġni (CIS-contact image sensors) u dajowdi li jagħtu dawl aħdar. Id-distanza operattiva hija bejn 0 u 132 millimetru. Ir-riżultati tal-kejl għandhom ikunu kkonvertiti f’kontenut ta’ laħam dgħif stmat permezz tal-apparat IM-03 nnifsu.
                        
                     
                        
                           3.
                        
                        
                           Il-kontenut tal-laħam dgħif tal-karkassi għandu jiġi kkalkulat skont il-formola li ġejja:
                           Ŷ = 59,63994 – 0,63951 × BF + 0,12083 × LD
                           fejn:
                           
                                       Ŷ
                                    
                                    
                                       =
                                    
                                    
                                       il-perċentwal tal-laħam dgħif stmat fil-karkassa,
                                    
                                 
                                       BF
                                    
                                    
                                       =
                                    
                                    
                                       il-ħxuna tax-xaħam tad-dahar (bil-ġilda ta’ barra) f’millimetri, imkejla 6 ċentimetri ’l bogħod mil-linja tan-nofs tal-karkassa maqsuma, bejn it-tieni u t-tielet kustilja tal-aħħar,
                                    
                                 
                                       LD
                                    
                                    
                                       =
                                    
                                    
                                       il-ħxuna tal-muskolu dorsali f’millimetri, imkejla fl-istess ħin u fl-istess post bħal BF.
                                    
                                 Din il-formola għandha tkun valida għall-karkassi li jiżnu bejn 50 u 120 kilogramm.
                        
                     
                  Parti V
               
               OPTIGRADE-MCP
               
                        
                           1.
                        
                        
                           Ir-regoli stipulati f’din il-Parti għandhom japplikaw meta l-klassifikazzjoni tal-karkassi tal-majjali ssir permezz tal-apparat magħruf bħala ‘OptiGrade-MCP’.
                        
                     
                        
                           2.
                        
                        
                           L-apparat għandu jkun mgħammar bi prob ottika b’dijametru ta’ 6 mm, fotodajowd infrared (Siemens) wieħed u fototranżister (Siemens). Id-distanza operattiva għandha tkun bejn 0 u 110 millimetru.
                           Ir-riżultati tal-kejl jiġu kkonvertiti f’kontenut ta’ laħam dgħif stmat permezz ta’ kompjuter.
                        
                     
                        
                           3.
                        
                        
                           Il-kontenut tal-laħam dgħif tal-karkassi għandu jiġi kkalkulat skont il-formola li ġejja:
                           Ŷ = 61,45261 – 0,62941 × BF + 0,11736 × LD
                           fejn:
                           
                                       Ŷ
                                    
                                    
                                       =
                                    
                                    
                                       il-perċentwal tal-laħam dgħif stmat fil-karkassa,
                                    
                                 
                                       BF
                                    
                                    
                                       =
                                    
                                    
                                       il-ħxuna tax-xaħam tad-dahar (bil-ġilda ta’ barra) f’millimetri, imkejla 6 ċentimetri ’l bogħod mil-linja tan-nofs tal-karkassa maqsuma, bejn it-tieni u t-tielet kustilja tal-aħħar,
                                    
                                 
                                       LD
                                    
                                    
                                       =
                                    
                                    
                                       il-ħxuna tal-muskolu dorsali f’millimetri, imkejla fl-istess ħin u fl-istess post bħal BF.
                                    
                                 Din il-formola għandha tkun valida għall-karkassi li jiżnu bejn 50 u 120 kilogramm.”